ΑΝΑΚΟΙΝΩΣΗ ΓΙΑ ΤΗΝ ΟΡΚΩΜΟΣΙΑ ΤΩΝ ΑΠΟΦΟΙΤΩΝ ΟΚΤΩΒΡΙΟΥ 2020

Η απονομή του τίτλου σπουδών θα γίνει κατ' εξαίρεση μόνο στους ενδιαφερόμενους/ες φοιτητές/τριες οι οποίοι αποδεδειγμένα έχουν ανάγκη τη χορήγηση του πτυχίου και δεν τους αρκεί η βεβαίωση περάτωσης σπουδών, σύμφωνα με την αριθ. 23/32/2-7-2020 (ΦΕΚ 2784/Β/9-7-2020) Απόφαση της Συγκλήτου.

Οι ενδιαφερόμενοι/ες φοιτητές/τριες παρακαλούνται να αποστείλουν τις υπεύθυνες δηλώσεις έως τις **10 Νοεμβρίου**.

Η διαδικασία που ακολουθείται είναι:

1. Υποβολή αίτησης του/της ενδιαφερομένου/ης φοιτητή/τριας προς τη Γραμματεία του Τμήματος (ηλεκτρονική αποστολή στο e-mail sresta@admin.duth.gr), στην οποία θα αναφέρονται οι λόγοι για τους οποίους χρειάζεται οπωσδήποτε το πτυχίο ή δίπλωμα και δεν του/της αρκεί η βεβαίωση περάτωσης σπουδών. Οι λόγοι πρέπει να αποδεικνύονται.
2. Η αίτηση θα αξιολογείται από τον Πρόεδρο του Τμήματος και θα εγκρίνεται ή θα απορρίπτεται, κατά περίπτωση.
3. Θα ακολουθεί ενημέρωση του/της ενδιαφερομένου/ης είτε σε περίπτωση έγκρισης είτε σε περίπτωση απόρριψης του αιτήματος του/της.
4. Κατόπιν, ο/η ενδιαφερόμενος/η θα υποβάλλει γραπτή καθομολόγηση. Ειδικότερα, θα αποστέλλει στη Γραμματεία του Τμήματος, Υπεύθυνη Δήλωση του ν. 1599/1986 (επισυνάπτεται), στην οποία θα αναγράφει τον θεσμοθετηθέντα θρησκευτικό όρκο του Τμήματός του/της, εφόσον επιθυμεί ορκωμοσία θρησκευτικού χαρακτήρα, ή προσωπική διαβεβαίωση- επίκληση της τιμής και της συνείδησής του/της, εφόσον επιλέγει τον πολιτικό όρκο. Η Υπεύθυνη Δήλωση θα πρέπει να φέρει το γνήσιο της υπογραφής του/της ενδιαφερομένου/ης από οποιαδήποτε διοικητική αρχή ή από τα Κ.Ε.Π., εναλλακτικά μπορεί να αποσταλεί ηλεκτρονική Υπεύθυνη Δήλωση μέσω της ηλεκτρονικής εφαρμογής

«e-Dilosi».

1. Ημερομηνία καθομολόγησης θα είναι η αναγραφόμενη ημερομηνία της υπεύθυνης δήλωσης.
2. Στη συνέχεια, μετά την υποβολή της γραπτής καθομολόγησης σύμφωνα με τα προαναφερόμενα, η Γραμματεία του Τμήματος αναλαμβάνει την αποστολή του τίτλου σπουδών στον/στην ενδιαφερόμενο/η.

Τελετή ορκωμοσίας των αποφοίτων θα πραγματοποιηθεί όταν οι συνθήκες το επιτρέψουν με έγκαιρη ενημέρωση των ενδιαφερομένων σε περίπτωση που θέλουν να συμμετέχουν.

Γραφείο Φοιτητικών Θεμάτων